בס"ד

מאמר שלישי על: **מידה י"ג של רחמים** (עפ"י סדר אליהו)

טבלת השוואה למידה "פוקד עוון אבות ...":

|  |  |  |
| --- | --- | --- |
| עשרת הדברות - "לא יהיה" | אחרי חטא העגל | מרגלים |
| שמות כ (ה) לֹא תִשְׁתַּחֲוֶה לָהֶם וְלֹא תָעָבְדֵם כִּי אָנֹכִי י-הוה אֱ-לֹהֶיךָ אֵ-ל קַנָּא **פֹּקֵד עֲוֹן אָבֹת עַל בָּנִים עַל שִׁלֵּשִׁים וְעַל רִבֵּעִים לְשׂנְאָי**:(ו) וְעֹשֶׂה חֶסֶד לַאֲלָפִים לְאֹהֲבַי וּלְשֹׁמְרֵי מִצְוֹתָי: | שמות לד (ו) וַיַּעֲבֹר י-הוה עַל פָּנָיו וַיִּקְרָא י-הוה י-הוה אֵ-ל רַחוּם וְחַנּוּן אֶרֶךְ אַפַּיִם וְרַב חֶסֶד וֶאֱמֶת:(ז) נֹצֵר חֶסֶד לָאֲלָפִים נֹשֵׂא עָוֹן וָפֶשַׁע וְחַטָּאָה וְנַקֵּה לֹא יְנַקֶּה **פֹּקֵד עֲוֹן אָבוֹת עַל בָּנִים וְעַל בְּנֵי בָנִים עַל שִׁלֵּשִׁים וְעַל רִבֵּעִים**: | במד' יד (יח) י-הוה אֶרֶךְ אַפַּיִם וְרַב חֶסֶד נֹשֵׂא עָוֹן וָפָשַׁע וְנַקֵּה לֹא יְנַקֶּה **פֹּקֵד עֲוֹן אָבוֹת עַל בָּנִים עַל שִׁלֵּשִׁים וְעַל רִבֵּעִים**: |
| דבר' ה (ט) לֹא תִשְׁתַּחֲוֶה לָהֶם וְלֹא תָעָבְדֵם כִּי אָנֹכִי י-הוה אֱ-לֹהֶיךָ אֵ-ל קַנָּא **פֹּקֵד עֲוֹן אָבוֹת עַל בָּנִים וְעַל שִׁלֵּשִׁים וְעַל רִבֵּעִים לְשׂנְאָי**:(י) וְעֹשֶׂה חֶסֶד לַאֲלָפִים לְאֹהֲבַי וּלְשֹׁמְרֵי מִצְוֹתָו {מִצְוֹתָי}: |  |  |

רבו מספור הפרושים והשיטות להסביר את המידה "פוקד עוון אבות...",

ההסבר כאן הוא לשיטת ספר סדר אליהו.

1. **"פוקד עוון אבות..." – מידה של רחמים**

הקב"ה "מגדיר" את עצמו לפני ישראל במעמד הר סיני בשני "אנכי":

שמות כ

(ב) **אָנֹכִי** י-הוה אֱ-לֹהֶיךָ אֲשֶׁר הוֹצֵאתִיךָ מֵאֶרֶץ מִצְרַיִם מִבֵּית עֲבָדִים:

(ה) ... **אָנֹכִי** י-הוה אֱ-לֹהֶיךָ אֵ-ל קַנָּא פֹּקֵד עֲוֹן אָבֹת עַל בָּנִים עַל שִׁלֵּשִׁים וְעַל רִבֵּעִים לְשׂנְאָי:

מכאן שאי אפשר ליחס למידה "פוקד עוון אבות..." פן שלילי, ואמנם אחרי חטא העגל הקב"ה מכליל מידה זו בי"ג מידות רחמיו.

סיוע לרעיון הזה ממקום אחר:

עמוס ג

(א) שִׁמְעוּ אֶת הַדָּבָר הַזֶּה אֲשֶׁר דִּבֶּר י-הוה עֲלֵיכֶם בְּנֵי יִשְׂרָאֵל עַל כָּל הַמִּשְׁפָּחָה אֲשֶׁר הֶעֱלֵיתִי מֵאֶרֶץ מִצְרַיִם לֵאמֹר:

**(ב) רַק אֶתְכֶם יָדַעְתִּי מִכֹּל מִשְׁפְּחוֹת הָאֲדָמָה עַל כֵּן אֶפְקֹד עֲלֵיכֶם אֵת כָּל עֲוֹנֹתֵיכֶם:**

ע"ז ד א

... והיינו דאמר רבי אבא מאי דכתיב ואנכי אפדם והמה דברו עלי כזבים אני אמרתי **אפדם בממונם בעולם הזה** כדי שיזכו לעולם הבא והמה דברו עלי כזבים והיינו דאמר רב פפי משמיה דרבא מאי דכתיב ואני יסרתי חזקתי זרועותם ואלי יחשבו רע אמר הקדוש ברוך הוא אני אמרתי איסרם ביסורין בעולם הזה כדי שיחזקו זרועותם לעוה"ב ואלי יחשבו רע

...אמרו ליה כתיב רק אתכם ידעתי מכל משפחות האדמה על כן אפקוד עליכם את כל עונותיכם מאן דאית ליה סיסיא [זעם] ברחמיה [אהובו] מסיק [מעלה] ליה

... אמר להו אמשול לכם משל למה"ד לאדם שנושה משני בנ"א אחד אוהבו ואחד שונאו אוהבו נפרע ממנו מעט מעט שונאו נפרע ממנו בבת אחת

1. **"פוקד עוון אבות..." – ישום המידה מותנה בחזרה בתשובה של החוטא[[1]](#footnote-1)**

כתוב:

דברים כד

(טז) לֹא יוּמְתוּ אָבוֹת עַל בָּנִים וּבָנִים לֹא יוּמְתוּ עַל אָבוֹת אִישׁ בְּחֶטְאוֹ יוּמָתוּ:

מכאן שמידה "פוקד עוון אבות..." היא לא מוות אלא תחליף מוות – עוני[[2]](#footnote-2), ולכן

מי שחטא ולא חזר בתשובה – הוא ימות ולא בנו,

מי שחטא וחזר בתשובה – יפקד בעוני, הוא ועוד שלושה דורות אחריו.

נראה לומר שעניין התשובה נרמז במילים שלפני: וְנַקֵּה לֹא יְנַקֶּה[[3]](#footnote-3), ובעשרת הדיברות במילה קַנָּא=קנה=נקה.

1. **"פוקד עוון אבות..." – לְשׂנְאָי**

בעשרת הדיברות כתובה ההוספה: לְשׂנְאָי, ללמד שמידה זו תקפה אפילו ביחס לעע"ז שונאי ה'!

המחבר מרחיב את הדיבור בנידון בשני מקומות, בפרק ה' ובזוטא פרקים ו-ח.

**פרק ה'**

|  |  |
| --- | --- |
| חיי העולם הבא | ימות משיח |
| (תהי' קיג ז) מְקִימִי מֵעָפָר דָּל מֵאַשְׁפֹּת יָרִים אֶבְיוֹן: (ח) לְהוֹשִׁיבִי עִם נְדִיבִים עִם נְדִיבֵי עַמּוֹ:לצדיקים לימות המשיח ולעולם הבא כאי זה צד  | מְקִימִי מֵעָפָר דָּללצדיקים לימות המשיח ולעולם הבא כיצד |
| בני אדם שעברו עבירות הרבה ונקנס עליהן מיתה עד ארבעה דורות שנאמר (דבר' ה ט) לֹא תִשְׁתַּחֲוֶה לָהֶם וְלֹא תָעָבְדֵם כִּי אָנֹכִי י-הוה אֱ-לֹהֶיךָ אֵ-ל קַנָּא פֹּקֵד עֲוֹן אָבוֹת עַל בָּנִים וְעַל שִׁלֵּשִׁים וְעַל רִבֵּעִים לְשׂנְאָי: | אדם שעבר עבירות הרבה וקנסו עליו מיתה עד ארבעה דורות שנאמר (שמות כ ה) לֹא תִשְׁתַּחֲוֶה לָהֶם וְלֹא תָעָבְדֵם כִּי אָנֹכִי י-הוה אֱ-לֹהֶיךָ אֵ-ל קַנָּא פֹּקֵד עֲוֹן אָבֹת עַל בָּנִים עַל שִׁלֵּשִׁים וְעַל רִבֵּעִים לְשׂנְאָי: |
| חזרו ועשו תשובה וקראו את המקרא ושנו את המשנה ומתו מתוך אותו הצער אין לו נחמה להקב"ה עליהן אלא אם כן מעמידן על רגליהן מן העפר בין ברכיו מגפפן ומחבקן ומנשקן ומביאן לחיי העולם הבא לכך נאמר מְקִימִי מֵעָפָר דָּל מֵאַשְׁפֹּת יָרִים אֶבְיוֹן וגו' | וחזר ועשה תשובה וקרא תורה נביאים וכתובים ושנה משנה מדרש הלכות ואגדות ושימש חכמים אפילו נגזרו עליו מאה גזירות הקב"ה מעבירו הימינו שנאמר (הושע ח י) גַּם כִּי יִתְנוּ בַגּוֹיִם עַתָּה אֲקַבְּצֵם וַיָּחֵלּוּ מְּעָט מִמַּשָּׂא מֶלֶךְ שָׂרִים: אל תאמר כן אלא הוי אומר גם כי יתנו בגוים  |

הדגש בקטע זה – מידת "פוקד עוון אבות" לא רק מקימה את הדל מעפר, אלא גם מושיבה אותו עם נדיבים עשירים, לא רק מוחקת את החטא, אלא גם מזכה אותו בחיי העוה"ב ובימות משיח.

**זוטא פרקים ו-ח**

|  |  |
| --- | --- |
| מידת הרעה | מידת הטוב |
| דל שנידלדל מנכסיו למה הוא דומה למלך בשר ודם שגזר על בנו שלא יכנס לתוך סעודתו והמלך יודע בבנו שהוא רעב וצמא ואמר אשרי מי שיכניס את בני בתוך ביתו ויתן לו פת לחם ויאכל וישתה וכל מה שיש לי שלו הוא שנאמר (משלי יט יז) מַלְוֵה י-הוה חוֹנֵן דָּל וּגְמֻלוֹ יְשַׁלֶּם לוֹ: | בוא לך **במידת** הטוב אדם שעשה דבר מצוה **קנסו עליו טובה עד ארבעה דורות** כיהוא בן נמשי שנאמר (מ"ב י ל) וַיֹּאמֶר י-הוה אֶל יֵהוּא יַעַן אֲשֶׁר הֱטִיבֹתָ לַעֲשׂוֹת הַיָּשָׁר בְּעֵינַי כְּכֹל אֲשֶׁר בִּלְבָבִי עָשִׂיתָ לְבֵית אַחְאָב בְּנֵי רְבִעִים יֵשְׁבוּ לְךָ עַל כִּסֵּא יִשְׂרָאֵל:אמרו עליו על יהוא בן נמשי אדם ירא שמים היה ולא הלך אחר עגלי זהב שעשה ירבעם בן נבט אלא כיון שבא יהוא לידי גדולה וניכנס למלכות קילקל מעשיו  |
| בא אביון בן דל אחריו ועשה תשובה צדיק ורע לו לא עשה תשובה רשע ורע לו | ובא יהואחז בנו ועשה תשובה צדיק וטוב לו לא עשה תשובה רשע וטוב לו |
| בא עני בן אביון בן דל אחריו ~~העשה~~ [הגהה: עשה] תשובה צדיק ורע לו לא עשה תשובה רשע ורע לו | בא יואש בן יהואחז בנו אחריו ועשה תשובה צדיק וטוב לו לא עשה תשובה רשע וטוב לו |
| ~~בא רש בן עני בן דל אחריו~~ [הגהה: בא רש בן עני בן אביון בן דל אחריו]עשה תשובה צדיק ורע לו לא עשה תשובה רשע ורע לו  | בא ירבעם בן יואש בן יהואחז בנו ועשה תשובה צדיק וטוב לו לא עשה תשובה רשע וטוב לו |
| ... **ממידת** דרכיו הוא למד שרחמיו מרובין בעולם ומפני מה אמר תנו צדקה לעניים ולאביונים ולדלים ולרשים והלא הוא זן ומכלכל ומפרנס את כל באי העולם ואת כל מעשה ידיו שברא בעולמו ואומר תנו צדקה לעניים ולאביונים ולדלים ולרשים הא אינו אומר אלא באדם שעשה דבר שלא כהוגן **קנסו עליו רעה עד ארבעה דורות** זה הוא שאמרנו צדיק ורע לו |  |

מידת "פוקד עוון אבות" היא לאו שמשתמע ממנה גם הן:

כמו שחוטא שחזר בתשובה זוכה לעונש-עוני למשך ארבעה דורות,

כך מי שעשה מעשה טוב ואח"כ קילקל מעשיו זוכה לשכר-עושר למשך ארבעה דורות.

הנהגה זו מסבירה את תורת הגמול בעניין צדיק/רשע רע לו / טוב לו בארבעת אופניו:

|  |  |
| --- | --- |
| חוטא חזר בתשובה, נקנס בעוני – צדיק ורע לו | עשה מעשה טוב, קילקל ועשה תשובה נקנס בטובה – צדיק וטוב לו |
| חוטא לא חזר בתשובה, נקנס בעוני – רשע ורע לו | עשה מעשה טוב, קילקל ולא עשה תשובה, נקנס בטובה – רשע וטוב לו |

1. (פסיקתא דרב כהנא כד ז) טוב וישר י"י על כן יורה חטאים בדרך וג' (תהלים כה ח) שאלו לחכמה החוטא מהו עונשו אמרה להם וחטאים תרדף רעה (משלי יג כא) שאלו לנבואה החוטא מהו עונשו אמרה להם הנפש החוטאת היא תמות (יחזקאל יח ד) שאלו לתורה חוטא מה עונשו אמרה להם יביא אשם ויתכפר לו שאלו להקב"ה החוטא מהו עונשו א' להם יעשה תשובה ויתכפר לו הדא היא דכת' טוב וישר י"י וגו' (תהלים כה ח) [↑](#footnote-ref-1)
2. (נדר' סד ב) ותניא ארבעה חשובין כמת עני ומצורע וסומא ומי שאין לו בנים ... [↑](#footnote-ref-2)
3. (אונקלוס שמות לד ז) נטר טיבו לאלפי דרין שביק לעויין ולמרוד ולחובין **סלח לדתיבין לאורייתיה ולדלא תיבין לא מזכי** מסער חובי אבהן על בנין ועל בני בנין מרדין על דר תליתאי ועל דר רביעאי: [↑](#footnote-ref-3)